Onseepkans is 'n nedersetting aan die Oranjerivier in die Noord-Kaap, 57 km noord van Pofadder en 107 km suidoos van Karasburg, Namibië. Die dorpie is in 1916 as besproeiingsnedersetting gestig en is sedert 1936 deur 'n dorpsbestuursraad beheer. Die naam is afgelei van die Khoekhoen woord wat draai in die rivier waar die lemoendoringbome groei beteken, 'n verwysing na Parkinsonia africana. Die bevolking was net meer as 2 000 in 2011. Onseepkans is ook 'n grenspos (oop 08:00–16:30); die grenspos aan Namibië se kant staan bekend as Velloorsdrif. Die brug oor die Oranjerivier is in 1962 geopen. Die R358-streeksroete verbind dié dorp met die N14-nasionale pad. Grensposte van Suid-Afrika Lys van dorpe in Suid-Afrika Green, Douglas G.: To the river's end. Kaapstad: Howard B. Timmins, s.j. Rosenthal, Eric (red.). Ensiklopedie van Suidelike Afrika. Londen en New York: Frederick Warne & Kie Bpk. "Hoofplek Onseepkans". Sensus 2011. Raper, Peter: Dictionary of SA Place Names, p.350. 1987.